**Тәрбие сағаты:**

**«Білімге ұмтылу, еңбексүйгіштік және отаншылдық»**

**8 сынып**



**Өткізген:Нургожина Б.А.**

**2022-2023 оқу жылы**

Бекітілді \_\_\_\_\_\_\_\_\_\_\_

Тәрбие сағаты бойынша қысқа мерзімді жоспар

|  |  |  |
| --- | --- | --- |
| **Тәрбие сағаты** | «Білімге ұмтылу,еңбексүйгіштік және отаншылдық» | |
| **Күні** | 01.09.2022 | |
| **Класс жетекші:** | Нургожина Б.А. | |
| **Класс:** | Қатысушылар саны: | Қатыспағандар саны: |
| **Сабақтың тақырыбы: Эпиграфтар (тақырып мазмұнын ашатын)** | «Еңбек бәрін де жеңбек» | |
| **Сабақтың мақсаты:** | Еңбек - адамгершілік құндылығы туралы түсініктерін кеңейту, еңбектің адам өміріндегі мәні туралы түсінік беру, еңбек етуге деген қызығушылықтарын ояту, дамыту, еңбексүйгіштікке тәрбиелеу. | |
| **Ресімдеу** | Слайд,презентация | |
| **Музыкалық және бейне көркемдеу** | интерактивті тақта, слайд | |
| **Үлестірмелі материалдар** | мақал – мәтелдер жазылған плакаттар | |
| **Тақырыптық көрмелер мен ақпараттық стендтер** | Презентация | |
| **Дайындыққа арналған әдебиет** | Интернет материалдары | |
| Сабақтың барысы | | |

|  |  |  |  |
| --- | --- | --- | --- |
| **Сабақтың кезеңі/ уақыт** | **Мұғалім әрекеті** | **Оқушы әрекеті** | **Ресурстар**  **Сабақтың техникалық құрал-жабдықтары** |
| *Ұйымдастыру кезеңі (7 мин)* | *Қазақ халқының дәстүрлі тәлім-тәрбие беру жүйесінде жас кезінен бастап баланы еңбекке, белгілі бір кәсіпке баулыған. Жалқау, еріншек, жатып ішер арамтамақ болма, еңбек ет, ата-анаңа қолқанат бол дегенді баланың санасына құйып отырған. Әрбір жас бала “Еңбек етсең ерінбей, тояды қарның тіленбей” деген мақал рухында тәрбиеленген. Ал, сіздер қалай ойлайсыздар, «Еңбек етсең ерінбей, тояды қарның тіленбей» деген мақалдың мағынасы қалай, қалай түсіндірер едіңдер? «Бақыттың кілті еңбекте» дегенді қалай түсінесіңдер? (Оқушылар мақалдың мағынасын ашады)*  *Олай болса біздің бүгінгі тәрбие сағатымыз еңбек туралы болмақ.*  *Оқушылар 2 топқа бөлінеді. «Еңбек» және «Туған жер» Оқушыларға екі түрлі тақырыпта мақал-мәтелдер жазылған парақшалар үлестіріледі, әр оқушы соған сәйкес өз тобын анықтап орындарына отырады. Топтарға тапсырмалар беріледі. «Кім көп біледі?» еңбек туралы мақал-мәтелдер жазып, оның мағын асын түсіндіреді. Оқушылар мақал-мәтел жазып жатқанда ата-аналар отбасындағы бала еңбегі туралы айтып береді.*  *Еңбек туралы мақал-мәтелдер:*  *Еңбегіне қарай — құрмет,  Жасына қарай — ізет.*  *Еңбек ер атандырады.*  *Еңбек ерлікке жеткізер,  Ерлік елдікке жеткізер.*  *Еңбек еткен — мұратқа жеткен.  Еңбек етпей елге өкпелеме,  Егін екпей жерге өкпелеме.*  *Еңбеккер ұйқыдан ширап тұрады,  Еріншек ұйқыдан қирап тұрады.*  *Әлің барда еңбек ет, еңкейгенде емерсің.*  *Ердің атын еңбек шығарады.*    *Бақыт кілті еңбекте.*  *Еңбек ширатады,*  *Өмір үйретеді.*  *Маңдайы терлемегеннің*  *Қазаны қайнамайды.*  *Еріншектің ертеңі бітпес,*  *Жеңілтектің селтеңі бітпес.*  *Еңбек етсең ерінбей,*  *Тояды қарның тіленбей* | *Оқушылар мұғаліммен амандасады,түгенделеді, мектеп партасындағы қатарлары бойынша  орындарына отырады.* | *презентация* |
| *Сабақ басы*  *(13 мин)* | ***Сергіту сәті. Ойын: «Кім жылдам?»***  *Оқушыларға қиықша қағаздар үлестіріледі, «ойын» деген жазуы бар қиықша түскен ата-аналар мен оқушылар ортаға ойынға шығады. Ойынның шарты: үстел үстінде тұрған ыдыстың ішіндегі жемістерді келесі үстелдегі ыдысқа апарып салу керек. Бұл ойын ұқыптылықты, шапшаңдықты талап етеді.*  *Қ.Бердіғалиевтің орындауындағы Ғ.Құрманғалиев пен Н.Байғаниннің «Еңбек туралы термесін» үнтаспадан тыңдату.* | *Үнтаспадан терме тыңдау* | *презентация* |
| *Ортасы (20 мин)* | *Мынадай сұрақтарға жауап алу:*  *Балаңыз отбасындағы шаруаларға көмектесе ме?*  *Балаңызды үй шаруасына жұмсағанда оның жас ерекшелігін, әлінің жетіп-жетпейтінін ескересіз бе?*  *Жалпы баланы неше жастан бастап еңбекке араластыруға болады?*  *Қандай шаруалар істейді?*  *Балаңызды еңбекке қалай жұмсайсыз, қалай араластырасыз?*  *Баланы сіз жұмсағанда өз еркімен құлшына кірісіп кете ме, әлде зорлап жұмсайсыз ба?*  *Балаңызға жұмыс тапсырарда «егер де осы жұмысты бітірсең бір нәрсе алып беремін» деп оның еңбегін сатып аласыз ба? т.б.*  *Оқушыларға берілген тапсырма бойынша олардың қаншалықты мақал-мәтелдер білетіні және мағынасын ашып айтуы тыңдалады*  *Енді мектептегі еңбек тәрбиесіне тоқталайық. Мектептегі еңбек сабағы, сенбілік жұмыстары туралы айтылады.*  *Келесі тапсырма «Ситуациялық сұрақтар» Бұл кезде балаларға тапсырмалар беріледі. Алдарына берілген түрлі-түсті қағаздан өз ойлары бойынша шеберліктерін салып әр түрлі нәрселер жасайды* | *Оқушылар сұрақтарға жауап береді* | *презентация* |
| *Соңы* | ***«Жүректен жүрекке»*** *Оқушылар тақырыпқа қатысты бір-біріне тілек айтады. Тілек тек бүгінгі тақырыпқа сәйкес болуы керек. Мысалы,*  *- еңбегің жемісті болсын!  - еңбек етсең емерсің деген. Осыны есіңе сақта.  - сүйіп істеген іс шаршатпайды. Сондықтан өзіңе ұнайтын істерің көп болсын.  - , өмірдегі тірегің еңбек болсын. - , «Еңбек – қуаныш, жалқаулық - айырылмас азап», - деп ұлы Абай атамыз айтқандай ешқашан жалқау болма.*  *- еңбек сабағынан 5-тік алуыңа тілектеспін!*  *- отбасында ата-анаңа көмектесіп қолқанаты бол*  *- ата-анаңның еңбегін бағалай біл*  *- еңбектің жемісі маңдай термен келетінін білесің, сондықтан еңбекті құрметте*  *- еңбектің пайдасы сол, ол қуантады, қуанышты күндерің көп болсын*  *- еңбек шынықтырады, ширатады дейді, шыныққан, шымыр мықты бол!*  *- бақытты өмір деген ата-анаңның тапқанын шашу емес, сондықтан үнемшіл бол.*  *Қорытындылау. Еңбектің пайдасы – тәрбиелейді, жігерлендіреді, күш береді, қуантады, бақытты етеді, өмір сүруге үйретеді, үнемшіл болуға үйретеді, ширатады, шынықтырады. Сондықтан әрқашан «Оқу мен еңбек егіз» деген нақылды есімізден шығармайық.*  *«Еңбек түбі – зейнет». Еңбек әрбір адамды зейнетке жеткізеді. Еңбек етсең еш нәрседен кем болмайсың. Еңбек етсең барлық нәрсеге қол жеткізесің. Балалар сендердің еңбектерің сабақты жақсы оқып, әке – шешелеріңді қуанту. Жалқау, еріншек балалар үнемі 2, 3 бағаларын алып жатады. Өйткені олар еңбектеніп оқымайды.*  *2. «Еңбексіз өмір – сөнген көмір». Көмір отын екенін білесіңдер балалар. Ол жылыту үшін қажет. Ол жанбаса жылу болама? Әрине жоқ. Сол сияқты еңбек етпеген әрбір адам жылусыз сөнген көмір сияқты.*  *3. «Еленген еңбек өнімді». Еңбек еткен адамның еңбегі елеусіз қалған емес. Олардың аттары тарихта қалады. Мысалы, Қаныш Сәтбаев аталарың көп еңбектеніп аты елеулі. Көптеген спортшылар олар тынымсыз еңбегінің арқасында дүние жүзінде аттары әйгілі болмақ.* | *Оқушылар тілектерін айтады* | *презентация* |